சுவிஸ் கூட்டமைப்பானது அது உருவாக்கப்பட்ட 1291 இலிருந்து, பெரும்பாலும் ஜெர்மன் பேசும் பகுதிகளால் உருவானதாக இருந்ததால், முந்தைய இலக்கிய வடிவங்கள் அனைத்தும் ஜெர்மன் மொழியிலேயே உருவாகி இருந்தன. 18 ஆம் நூற்றாண்டில், பெர்ன் மற்றும் பல இடங்களில் பிரெஞ்சு நாகரிகமான மொழியாக விளங்கியது, அப்போது பிரெஞ்சு பேசும் கூட்டணிகளும் கருப்பொருள்களும் முன்பை விட அதிகமாகக் கவனிக்கப்பட்டன.

சுவிஸ் ஜெர்மன் இலக்கியங்களின் செவ்விலக்கியவாதிகளில் ஜெராமியஸ் கோத்தெல்ஃப் (1797–1854) மற்றும் காட்ஃப்ரைடு கெல்லர் (1819–1890) ஆகியோர் அடங்குவர். 20 ஆம் நூற்றாண்டின் சுவிஸ் இலக்கியத்தின் பெரும் சிறப்பானவர்கள் மேக்ஸ் ஃப்ரிஸ்ச் (1911–91) மற்றும் ஃப்ரெடெரிச் டுரென்மாட் (1921–90) ஆகியோர் என்பதில் எவருக்கும் மாற்றுக்கருத்து இருக்காது, Die Physiker (த ஃபிசிகிஸ்ட்) மற்றும் Das Versprechen () ஆகியவை அவர்களின் களஞ்சியங்களில் அடங்கும். அவை 2001 இல் ஹாலிவுட் திரைப்படமாக வெளியிடப்பட்டன.

ஜீன் ஜாக்குஸ் ரோஸ்ஸியொ (1712–1778) மற்றும் ஜெர்மெய்ன் டி ஸ்டேல் (1766–1817) ஆகியோர் பிரெஞ்சு பேசும் எழுத்தாளர்களில் முக்கியமானோர். கடுமையான சூழலில் விடப்பட்ட குடியானவர்கள் மற்றும் மலைவாழ் மக்களின் வாழ்க்கையை விளக்கும் புதினங்களை எழுதிய சார்லஸ் ஃபெர்டினண்ட் ராமுஷ் (1878–1947) மற்றும் ப்ளெயிஷ் செண்ட்ரர்ஸ் (இயற்பெயர் ப்ரெடரிக் சாசர், 1887–1961) ஆகியோர் மிகச் சமீபத்திய எழுத்தாளர்களாவர். இத்தாலிய மற்றும் ரோமன்ஷ் மொழி ஆசிரியர்களும் இலக்கியங்களில் பங்களித்துள்ளனர், எனினும் அவர்களின் படைப்புகளின் எண்ணிக்கை குறைவாகவே உள்ளது.

ஆல்ப்ஸ் பகுதியில் தனது தாத்தாவுடன் வசிக்கும் ஓர் அநாதைச் சிறுமியின் கதையான "ஹெய்டி" எனும் கதையே சுவிஸ் இலக்கியப்படைப்புகளில் பிரபலமானதாகக் கருதப்படுகிறது, மேலும் அதுவே சிறுவர்கள் எப்போதும் விரும்பிவரும் புத்தகமாகவும் சுவிட்சர்லாந்தின் ஒரு சின்னமாகவும் திகழ்கிறது. அதன் ஆசிரியர் ஜோஹன்னா ஸ்பைரி (1827–1901), அதே போன்ற கருப்பொருள்களில் பல புத்தகங்களை எழுதியுள்ளார்.

நகரமயமாக்கல்
கலாசாரம்
இலக்கியம்
புவியியல்